Vyf beseer toe vier voertuie bots | Maroela Media
Vyf beseer toe vier voertuie bots
Vyf mense is beseer, van wie een ernstig, toe vier voertuie Saterdagaand op die R114 naby die R511 in Diepsloot, noord van Johannesburg, gebots het.
Werner Vermaak, ER24-woordvoerder, sê hulle en ander nooddienste het met hul aankoms op die toneel vier voertuie verspreid oor die gebied aangetref.
“Die bestuurder van een van die voertuie was in ŉ ernstige toestand,” sê Vermaak. “Paramedici het op hom afgekom waar hy nog agter die stuur van sy voertuig vasgesit het en moes hom daar uithaal.”
Vermaak vertel nadat die man suksesvol uit die wrak gehaal is, is hy per ER24-helikopter vir verdere behandeling na die Busamed in Modderfontein geneem.
Nog vier pasiënte is op die toneel behandel vir geringe tot matige beserings en al vier is daarna per ambulans hospitaal toe geneem.
Die polisie was op die toneel om die oorsaak van die ongeluk te ondersoek, sê Vermaak.
Diepsloot ER24 In die nuus
Verdagte met gekaapte Isuzu aangekeer
‘Vier voertuie ry in- /teenmekaar vas? Dit laat my d(r)ink . . .
John Ferreira · 1 jaar gelede
Spoed, dronk bestuur, gekoopte bestuurders lisensies , en onkundige bestuurders , onpadwaardige voertiue , gee alles aanleiding tot hierdie tragedies , en laastens verkeers beamtes wat roekelose bestuurs gewoontes ignoreer en eerder anderpad kyk. Innige medelye met die naasbestaandes
IK, djy sjukkel ook ma leka om te tik, maar dis skerp hoor.
Hierdie is n baie gevaarlike kruising. Die gemeenskap vra al lank dat daar verkeersligte aangebring moet word, maar niks kom daarvang. Daar was al talle ongelukke en sterftes. Baie moeilike kruising in die nag